– Med et slikt prosjekt kan Statoil vise at selskapet mener alvor med industrisatsing også på land. I øyeblikket kan det se ut som om Statoil er mest opptatt av å strippe selskapet for verdiskaping på land og i stedet satse ensidig på å pumpe opp olje og gass, sier leder i Industri Energi, Leif Sande. Han mener statsoljeselskapet ved å bli medeier vil få forretningsmessige fordeler ut over det å bare levere naturgass til jernverket. Det er gruveselskapet LKAB og metallprodusenten Høganes som sammen med Statoil har utredet prosjektet Ironman.